Anita Włodarczyk

| Mitalit | Mitalit | Mitalit |  |
| --- | --- | --- | --- |
|  Anita Włodarczyk |  Anita Włodarczyk |  Anita Włodarczyk |  |
Maa:   Puola
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | moukarinheitto |  |
|  Kultaa | Rio 2016 | moukarinheitto |  |
|  Kultaa | Tokio 2020 | moukarinheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | moukarinheitto |  |
|  Kultaa | Moskova 2013 | moukarinheitto |  |
|  Kultaa | Peking 2015 | moukarinheitto |  |
|  Kultaa | Lontoo 2017 | moukarinheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | moukarinheitto |  |
|  Kultaa | Zürich 2014 | moukarinheitto |  |
|  Kultaa | Amsterdam 2016 | moukarinheitto |  |
|  Kultaa | Berliini 2018 | moukarinheitto |  |
|  Hopeaa | Rooma 2024 | moukarinheitto |  |
|  Pronssia | Barcelona 2010 | moukarinheitto |  |
Anita Włodarczyk (s. 8. elokuuta 1985 Rawicz, Puola) on puolalainen moukarinheittäjä. Hän on kolminkertainen olympiavoittaja, nelinkertainen maailmanmestari, nelinkertainen Euroopan-mestari ja maailman- sekä olympiaennätyksen haltija.
Włodarczyk sijoittui alle 23-vuotiaiden EM-kilpailuissa 2007 yhdeksänneksi. Hän voitti heittolajien Euroopan talvimestaruuskilpailuissa kultaa Splitissä 2008 tuloksella 71,84. Pekingin  olympialaisissa 2008 hän oli kuudes tuloksella 71,56 ja IAAF:n yleisurheilufinaalissa 2008 kolmas. Hän voitti toistamiseen moukarinheiton Euroopan talvimestaruuden Los Realejosissa 2009 tuloksella 75,05. Euroopan joukkuemestaruuskilpailuissa Leiriassa 2009 hän voitti moukarin tuloksella 75,23.
22. elokuuta 2009 Berliinin MM-kilpailuissa Włodarczyk voitti maailmanmestaruuden maailmanennätystuloksella 77,96 m. Hän paransi maailmanennätystä Bydgoszczissa 6. kesäkuuta 2010 tulokseen 78,30 metriä. Barcelonan EM-kilpailuissa 2010 Włodarczyk oli kolmas tuloksella 73,56. Hän menetti maailmanennätyksen Betty Heidlerille toukokuussa 2011.
Daegun MM-kilpailuissa 2011 Włodarczyk sijoittui viidenneksi tuloksella 73,56 m. Helsingin EM-kilpailuissa 2012 hän voitti kultaa tuloksella 74,29 m. Sekä Lontoon olympialaisissa 2012 (tulos 77,60) että Moskovan MM-kilpailuissa 2013 (78,46) Włodarczyk sijoittui alun perin toiseksi, mutta nousi myöhemmin molempien kilpailuiden voittajaksi Tatjana Lysenkon dopinghylkäyksen takia. Włodarczyk voitti Euroopan-mestaruuden Zürichissä 2014 Puolan ennätystuloksella 78,76.
31. elokuuta 2014 Włodarczyk heitti Berliinissä maailmanennätyksen 79,58 m. Hän voitti maanosien cupin 2014 ja Euroopan joukkuemestaruuskilpailut 2015.. Hän ylitti maailmanennätyksensä 27. kesäkuuta 2015 Wroclawissa heitettyään 79,83 m. Kilpailussa moukaria heitettiin Oder-joen yli ja kisajärjestäjien mukaan kilpailu oli ennätyskelpoinen. IAAF ei kuitenkaan hyväksynyt tulosta maailmanennätykseksi. 1. elokuuta Włodarczyk ylitti jälleen ennätyksensä heitettyään 81,08 m. Hänestä tuli ensimmäinen 80 metriä ylittänyt naismoukarinheittäjä. Pekingin MM-kisoissa 2015 Włodarczyk voitti kultaa tuloksella 80,85.
Włodarczyk voitti Euroopan-mestaruuden Amsterdamissa 2016 tuloksella 78,14. Rion olympialaisissa 2016 hän voitti kultaa uudella maailman- ja olympiaennätyksellä 82,29 m.
Hän heitti uuden maailmanennätyksen 82,98 m Varsovassa Puolassa 28. elokuuta 2016. Kesäkuussa 2017 Włodarczykilla oli kaikkien aikojen maailmantilastossa 11 parasta tulosta. Hän voitti maailmanmestaruuden Lontoossa 2017 tuloksella 77,90. Hän voitti Euroopan-mestaruuden Berliinissä 2018 tuloksella 78,94. Tokion olympialaisissa vuonna 2021 Włodarczyk voitti kultaa tuloksella 78,48. Hän karsiutui loppukilpailusta Budapestin MM-kilpailuissa 2023. Hän saavutti hopeaa Rooman EM-kilpailuissa 2024 tuloksella 72,92.